LATVIJAS REPUBLIKAS MINISTRU KABINETS

2017. gada \_\_. \_\_\_\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_\_.§)

**Jūras transporta oglekļa dioksīda emisiju monitoringa un ziņošanas kārtība**

*Izdoti saskaņā ar likuma “Par piesārņojumu” 45.1 panta trešo daļu*

# I. Vispārīgie jautājumi

1. Noteikumi nosaka kārtību kādā:

1.1. tiek sagatavots, pārbaudīts un iesniegts šā panta otrajā daļā minētais ziņojums par oglekļa dioksīda emisijām,

1.2. tiek akreditēts pārbaudes veicējs;

1.3. notiek informācijas aprite starp iesaistītajām institūcijām.

**II. Emisiju rādītāju un ziņojumu verificēšana un nosacījumi verificētājam**

2. Kuģošanas sabiedrības sagatavoto Eiropas Parlamenta un Padomes 2015. gada 29. aprīļa regulas Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK (turpmāk – Regula Nr. 2015/757) 6. panta 1. punktā minēto monitoringa plānu un regulas Nr. 2015/757 11. panta 1. punktā minēto ziņojumu par oglekļa dioksīda emisijām (turpmāk – emisiju ziņojumu) verificē regulas Nr. 2015/757 3. panta “f” punktā minētais verificētājs, kas ir kompetenta, neatkarīga atbilstības novērtēšanas institūcija, kas kādā no Eiropas Savienības dalībvalstīm ir akreditēta saskaņā ar:

2.1. Eiropas Komisijas 2008. gada 9. jūlija regulu Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93;

2.2. Regulu Nr. 2015/757;

2.3. Eiropas Komisijas 2016. gada 22. septembra deleģēto regulu Nr. 2016/2072 par verifikācijas darbībām un verificētāju akreditāciju saskaņā ar Eiropas Parlamenta un Padomes Regulu (ES) 2015/757 par jūras transporta oglekļa dioksīda emisiju monitoringu, ziņošanu un verifikāciju (turpmāk – regula Nr. 2016/2072).

3. Šo noteikumu 2. punktā minētais verificētājs:

3.1. informē Valsts vides dienestu par tām kuģošanas sabiedrībām, kuru iesniegtos monitoringa plānus verificētājs ir novērtējis kā atbilstīgu Regulai Nr. 2015/757 un kuri ir verificēti kā atbilstoši, vai kuru iesniegtie monitoringa plāni satur neatbilstības, kuru dēļ tie nav atbilstīgi Regulai Nr. 2015/757 un kuri ir verificēti kā neatbilstoši, mēneša laikā pēc Regulas Nr. 2016/2072 9. pantā minēto secinājumu nosūtīšanas kuģošanas sabiedrībai;

3.2. katru gadu līdz 1. maijam informē Eiropas Komisiju, Valsts vides dienestu un valsts akciju sabiedrību “Latvijas Jūras administrācija”, vai ir izpildīti Regulas Nr. 2015/757 17. panta 1. punktā minētā atbilstības dokumenta izdošanas nosacījumi un informē, vai kuģošanas sabiedrībai ir izdots atbilstības dokuments.

4. Latvijas Nacionālais akreditācijas birojs:

4.1. saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, izmantojot Latvijas Nacionālā akreditācijas biroja noteikumus un rekomendācijas, kā arī ņemot vērā regulā, Nr. 2015/757 un regulā Nr. 2016/2072 noteiktos kritērijus, novērtē verificētāju;

4.2. akreditējot verificētāju regulas Nr. 2015/757 ietvaros, apliecina, ka verificētājs atbilst regulā Nr. 2015/757 un regulā Nr. 2016/2072 noteiktajām prasībām;

4.3. saskaņā ar regulas Nr. 2015/757 16. pantu veic katra akreditētā verificētāja ikgadējo uzraudzību;

4.4. normatīvajos aktos par atbilstības novērtēšanas institūciju novērtēšanu, akreditāciju un uzraudzību noteiktajā kārtībā un saskaņā ar regulas Nr. 2016/2072 41. panta 1. punktu pieņem lēmumu par verificētāja akreditācijas atcelšanu vai apturēšanu, ja verificētājs neievēro regulas Nr. 2015/757 un regulas Nr. 2016/2072 prasības;

4.5. saskaņā ar regulas Nr. 2016/2072 38. panta 5. punktu lūdz konkrētās Eiropas Savienības dalībvalsts regulas Nr. 2015/757 16. panta 1. punktā minētajai valsts akreditācijas struktūrai īstenot konkrētā verificētāja uzraudzības darbības, ja Latvijas Nacionālā akreditācijas biroja saskaņā ar šiem noteikumiem akreditēts verificētājs veic verifikāciju citā Eiropas Savienības dalībvalstī.

**III. Monitoringa plānu un emisiju ziņojumu sagatavošanas un iesniegšanas kārtība**

5. Kuģošanas sabiedrība sagatavo Regula Nr. 2015/757 6. panta 1. punktā minēto monitoringa plānu un Regulas Nr. 2015/757 11. panta 1. punktā minēto ziņojumu par oglekļa dioksīda emisijām (turpmāk – emisiju ziņojumu), un regulas Nr. 2015/757 3. panta “f” punktā minētais verificētājs sagatavo regulas Nr. 2015/757 17. panta 1. punktā minēto atbilstības dokumentu saskaņā ar Eiropas Komisijas 2016. gada 4. novembra Īstenošanas regulu Nr. 2016/1927 par monitoringa plānu, emisiju ziņojumu un atbilstības dokumentu veidlapām saskaņā ar Eiropas Parlamenta un Padomes Regulu (ES) 2015/757 par jūras transporta oglekļa dioksīda emisiju monitoringu, ziņošanu un verifikāciju (turpmāk – Regula Nr. 2016/1927), izmantojot elektroniskās veidlapas, kas tiešsaistes režīmā ir pieejamas Eiropas Jūras drošības aģentūras pārvaldītajā automatizētajā Savienības informācijas sistēmā THETIS MZV (turpmāk – THETIS MZV).

6. Kuģošanas sabiedrība saskaņā ar regulu Nr. 2016/1927 emisiju ziņojumu, kuru verificētājs verificējis kā apmierinošu saskaņā ar regulas Nr. 2015/757 13. pantu, kā arī citu regulā Nr. 2015/757 norādīto informāciju, izmantojot THETIS MZV, iesniedz Eiropas Komisijai un Valsts vides dienestam.

7. Ja valsts akciju sabiedrības “Latvijas Jūras administrācija” Kuģošanas drošības inspekcija, veicot normatīvajos aktos par ostu valsts kontroles kārtību noteiktās inspekcijas, konstatē, ka uz kāda kuģa klāja nav regulas Nr. 2015/757 17. panta 1. punktā minētais atbilstības dokuments, tā nekavējoties par to informē Valsts vides dienestu un konkrētā kuģa karogvalsts regulā Nr. 2015/757 noteikto kompetento iestādi.

**IV. Noslēguma jautājums**

8. Šo noteikumu 7. punkts stājas spēkā 2019. gada 1. jūlijā.

Ministru prezidents Māris Kučinskis

Vides aizsardzības un reģionālās attīstības ministrs Kaspars Gerhards